16 ጉንቦት 2019 ምንጪ ስእሊ, Bettmann ቅድሚ ሰላሳ ዓመት ከምዛ ሎሚ፤ ሰሉስ መዓልቲ፡ ወርሒ ደሚቓ ትርኣይ ነበረት። ሌ/ኮ ካሳዬ ታደሰ ነዛ መዓልቲ ኣይርሰዓን እዩ። ከመይ ኢሉኸ ክርሰዓ፡ ናይ ሞትን ሕውየትን ፍጻመ ዘተኣናገደት ለይቲ። ሽዑ፡ ናይ መበል 102 ሓይሊ ኣየር ኢታማዦር ሹም ነይሩ። 30 ዓመት ብዙሕ እዩ። እቲ ብኣቆጻጽራ ኢትዮጵያ 8 ግንቦት (16 ግንቦት) ዘጋጠመ ፍጻመ ግን ሎሚ እውን ሕንቅል ሕንቅሊተይ ኮይኑ ቀጺሉ ኣሎ። ኣዛዚ ሓይልታት ኢትዮጵያ ዝነበረ ጄነራል መርእድ ንጉሴ፡ ምናልባት 'ባንዲራ ኢትዮጵያ ኣብ ርእሱ ዓሚሙ' ጥይት ዝሰተየላ መዓልቲ። ኣብ ጉዳይ ጄነራል መርእድ ንጉሴ፡ ነንርእሱ ዝጋጮ ዛንታታት እዩ ዝዝንቶ። ባንዲራ ተዓሚሙ ነይሩ ካብ ዝብል ዘይተሰነደ ዛንታ ጀሚርካ ክሳብ ኩነታት ኣማውትኡ፤ ክሳብ እዛ ሎሚ መዓልቲ፤ ን 30 ዓመታት ዘይተፈትሐ ሚስጢር እዩ። ኣብ ኤርትራ ማሕበራዊ መራኸቢታት ተዓጽዩ ሓቅታት ብዛዕባ ኣብ ትግራይ ኣሎ ዝተብሃለ ነዳዲ ንሻምበል እዮብ ኣባተ ኣብዚ ክነምጸኦ። ሽዑ ኣባል ወታሃደራዊ ስለያ ዝነበረ እዩ። ብድሕሪኡ ድማ ብዛዕባ እቲ ሽዑ ዝተኻየደ ዕልዋ መንግስቲ መጽናዕቲ ኣካይዱ እዩ። ብዛዕባ ኣማውታ ጀኔራል መርእድ፡ ካብቲ ብዙሕ ሰብ ዝፈልጦ ውጽእ ዝበለ፡ ዝተፈለየ ዛንታ ዝጸሓፈ እዩ። ጀነራል መርእድ ነብሰ ቅትለት ኣብ ዝፈጸመሉ እዋን፡ ሽዑ ንሽዑ ናብቲ ቦታ ዝበጽሐ ኣባል ፍሉይ ሓይሊ ዝነገረኒ ብምባል ንቢቢሲ እንተዘንቱ፤ እቲ ጀኔራል ዋላኳ ንነብሱ ክቐትል ጥይት እንተተኮሰ፡ ህይወቱ ግን ቀልጢፋ ኣይሓለፈትን። ኣሽሓት ወተሃደራት ዝእዝዝ ጀኔራል፡ ሞት ግና ክትእዘዞ ኣይከኣለትን። ኣምቡላንስ ተጸዊዓ መጺኣ፡ ግን ከኣ ናብ ሆስፒታል ዘይኮነስ ናብ ቤተ መንግስቲ እያ ወሲዳቶ። ኣብ ውሽጢ እታ ኣምቡላንስ ኮይኑ ክሳብ ንጉሆ ይሰሓግ ነበረ። እንተነኣሰ ንሽድሽተ ሰዓታት፡ ወተሃደራት እናሓለውዎ ተሳሒጉ። ምንጪ ስእሊ, ASTEWAY MERID መግለጺ ስእሊ, ብ/ጄኔራል መርዕድ ንጉሴ ኣመሓዳሪ ኤርትራ እናሃለወ እቲ ኩነታት ኮነ ተባሂሉ ዝተፈጸመ ናይ ጭካነ ተግባር እዩ ዝመስል። ኣብ ልዕሊኡ ከኣ ኣብቲ ዘመን ሰባት ከመይ ብፍርሓት ተሸሚሞም ከምዝነበሩ ዘርእይ እዩ። ቀንዲ ኣዋሃሃዲ ዕልዋ መንግስቲ ንዝነበረ ጀኔራል "ሕክምና እንዶ ንውሰዶ" ኢሉ ብሕጭ ዝብል መን እዩ?
